Täna hommikul algasid Pärnu Bay Golf Linksis seeniorite individuaalsed Euroopa meistrivõistlused. Hommikupoole olid stardis naised ning teiste osalejate seas ka kaks eestlast – Anneli Esken ja Anu Uuemõis (mõlemad Estonian Golf & Country Club). Eskeni skooriks avaringil oli 85, mis annab hetkel 22. koha jagamise ning Uuemõisal 90 ning see tähendab 34. kohta. Cut’i piir on naistel 33 ja meestel 54 (+viigid), pääsemaks viimasele päevale. Juhtimas on austraallanna (tegemist on lahtiste Euroopa meistrivõistlustega) Sue Wooster, kes mängis 75 lööki. Kuna ta vanus on üle 60 eluaasta juhib ta ka selles eriauhinna kategoorias. Tulemused
#000001
Meeste klassis mängis eestlastest avapäeval kõige paremini Enn Pääro (Niitvälja Golfiklubi), kes sai kirja 80 lööki ja jagab sellega XX. positsiooni. Raivo Velsberg (Reval Golf Club) sai kirja 82 lööki ja on vaid ühe löögi kaugusel cut’i piirist. Benno Maaring ja Toomas Tamme (mõlemad Tartu Golfiklubi) mängisid täna välja 85 lööki ja Mait Schmidt (Estonian Golf & Country Club) sai tulemuseks 88. Liidriohjad haaras esimese ringi järel inglane Rupert Kellock (samuti üle 60!), kes mängis kahe eagle toel 69 lööki. Alla par’i sai kirja viis mängijat. Tulemused
#000002